Mo lekgolong la ntlha la dingwaga C.E., basadi ba ba boifang Modimo ba ne ba na le tshiamelo ya go direla Jesu. (Luke 8:1-3) Mosadi mongwe o ne a tlotsa tlhogo le dinao tsa gagwe ka nako ya dijo tsa maitseboa kwa Bethani. (Mathaio 26:6-13; Johane 12:1-7) Basadi e ne e le bangwe ba batho ba Jesu a neng a bonala kwa go bone fa a sena go tsosiwa. (Mathaio 28:1-10; Johane 20:1-18) Fa Jesu a se na go tlhatlogela kwa legodimong, setlhopha sa batho ba ka nna 120 se se neng se kopane mmogo se ne se akaretsa “basadi bangwe le Marea mmaagwe Jesu.” (Ditiro 1:3-15) Kwantle ga pelaelo bontsi jwa basadi bano kgotsa botlhe fela ba ne ba le mo kamoreng e e kwa godimo kwa Jerusalema ka letsatsi la Pentekosete ya 33 C.E., fa moya o o boitshepo o tshololelwa mo go bone mme barutwa ba ga Jesu ka kgakgamatso ba ne ba bua ka dipuo di le dintsi tse di farologaneng.—Ditiro 2:1-12.